Oglas

Upravna enota Maribor je namreč dva dni pred predvidenim koncertom tega prepovedala. Organizator se je zoper prepoved pritožil pri ministrstvu za notranje zadeve (MNZ) in hkrati pri upravnem sodišču ter zatrjeval, da mu je nastala poslovna škoda v višini 150.000 evrov, piše portal Siol.

MNZ je imel v skladu s predpisi časa za odločitev tri delovne dni in je odločitev sprejel šele po predvidenem dnevu dogodka.



Sodnica upravnega sodišča Vlasta Švagelj Gabrovec je tožbo organizatorja Milana Trola zavrgla kot prezgodnjo, saj naj bi jo organizator lahko vložil šele po odločitvi MNZ-ja, četudi je to, kot je trdil Trol, zavlačevalo z odločanjem.

Organizator koncerta se je zoper njeno odločitev pritožil na vrhovno sodišče, ki mu je ugodilo in potrdilo, da je bila odločitev sodnice nezakonita, poroča portal. Vrhovno sodišče je zadevo vrnilo v odločanje upravnemu sodišču, ki bo tokrat moralo upoštevati evropsko pravo in odločiti, ali je MNZ s počasnim obravnavanjem pritožbe kršilo pravice organizatorju koncerta, glasbeniku in kupcem kart. Če so jim pravice bile kršene, jim bo država morala vrniti tudi škodo, so še navedli na spletni strani Siol.net.